**ЗВЕЗДА НАД ШКОЛАМА**

**УЧЕНИК 1:** Највећи су они људи који живот проведу у раду и борби за добро свог народа.

**УЧЕНИК 2:** У историји српске културе посебно се издваја личност Светог Саве.

**УЧЕНИК 3:** Први познати књижевник, дипломата, просветитељ и учитељ, у народу познатији као Свети Сава, рођен је 1176. године у Расу.

**УЧЕНИК 4:** Векови су прохујали од чудесне оне ноћи, векови су прохујали и многи ће јоште проћи…

**УЧЕНИК 5:** Ал то дете јоште живи јер његова живи слава, јер то дете беше Растко, син Немањин, Свети Сава.

**УЧЕНИК 1:** Свети Сава је цео свој век провео радећи и борећи се за добро свог народа.

**УЧЕНИК 2:** Престо га је чекао – он га није хтео. Он је нешто друго духом заволео.

**УЧЕНИК 3:** Он није хтео да влада, он је хтео да служи Богу и свом роду.

**УЧЕНИК 4**: На Светој гори се замонашио и добио ново име – Сава.

**УЧЕНИК 5:** Сва су Савина дела велика.

**УЧЕНИК 1**: Учио је народ како да живи и ради.

**УЧЕНИК 2:** Просвећивао је народ и уздизао га културно. То је Сава знао и пример нам дао.

**УЧЕНИК 3:** Круну није хтео, није хтео славу. Али круна сама дође му на главу.

**УЧЕНИК 4:** Он је хтео сићи свом народу ближе, он се хтео спустит, а тиме се диже.

**УЧЕНИК 5:** Дух нас његов купи сред Божјега храма, дух је његов звезда над нашим школама.

**УЧЕНИК 1**: Када се има у виду све што је Сава урадио за добро српског народа, сасвим је разумљиво што је проглашен за светитеља и заштитника школа.

**УЧЕНИК 2**: Запамтимо Савине речи:

ПРОДУЖИТЕ МОЈА ДЕЛА МА КАКВА ВАС БЕДА СРЕЛА.

ТО ЋЕ СРПСТВО ПРОСВЕТИТИ, ПА И МЕНЕ ОСВЕТИТИ.

**УЧЕНИК 3:**

КРЕНУО НАРОД САВИНИМ СТОПАМА КА САВИНОМ ИЗВОРУ, КА САВИНОМ ВРХУ,

КУДА И МИ ИДЕМО, ЈЕР ДРУГОГА ПУТА И НЕМА.

**УЧЕНИК 4:**

ДАНАС ЦЕЛО СРПСТВО ЊЕГОВ СПОМЕН СЛАВИ

УСКЛИКНИМО С ЉУБАВЉУ СВЕТИТЕЉУ САВИ!